CELEX: 32007D0569
Language: et
Date: 2007-08-20 00:00:00
Title: 2007/569/EÜ: Komisjoni otsus, 20. august 2007 , ühenduse rahalise toetuse kohta seoses Ühendkuningriigis 2007. aastal lindude gripi vastu võitlemiseks võetud erakorraliste meetmetega (teatavaks tehtud numbri K(2007) 3892 all)

22.8.2007   
            
            
               ET
            
            
               Euroopa Liidu Teataja
            
            
               L 217/34
            
         
      KOMISJONI OTSUS,
   20. august 2007,
   ühenduse rahalise toetuse kohta seoses Ühendkuningriigis 2007. aastal lindude gripi vastu võitlemiseks võetud erakorraliste meetmetega
   (teatavaks tehtud numbri K(2007) 3892 all)
   (Ainult ingliskeelne tekst on autentne)
   (2007/569/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 3 ja artikli 3a lõiget 1,
   ning arvestades järgmist:
   
               (1)
            
            
               Otsuses 90/424/EMÜ on sätestatud kord, mis reguleerib ühenduse rahalist toetust veterinaariaalaste erimeetmete, sealhulgas erakorraliste meetmete suhtes. Otsuse 90/424/EMÜ artikliga 3a nähakse liikmesriikidele ette ühenduse toetus, et katta teatavad kulutused seoses lindude gripi likvideerimiseks võetud meetmetega.
            
         
               (2)
            
            
               2007. aastal esines Ühendkuningriigis lindude gripi puhanguid. Selle haiguse ilmnemine kujutab endast tõsist ohtu ühenduse eluslindudele. Otsuse 90/424/EMÜ artikli 3a lõike 2 kohaselt võttis Ühendkuningriik meetmeid haiguspuhangute vastu võitlemiseks.
            
         
               (3)
            
            
               Ühenduse rahalise toetuse andmise tingimuseks on, et kavandatud meetmed tegelikult rakendatakse ja pädevad asutused esitavad komisjonile kogu vajaliku teabe ettenähtud tähtaegadeks.
            
         
               (4)
            
            
               Otsuse 90/424/EMÜ artikli 3a lõike 3 kohaselt moodustab ühenduse rahaline toetus 50 % liikmesriigi abikõlblikest kuludest.
            
         
               (5)
            
            
               Ühendkuningriik on otsuse 90/424/EMÜ artikli 3 lõikes 3 ja artikli 3a lõikes 2 sätestatud tehnilised ja halduskohustused täielikult täitnud. Ühendkuningriik on komisjonile edastanud teabe kulude kohta ning jätkuvalt esitanud vajalikke andmeid hüvitamis- ja tegevuskulude kohta.
            
         
               (6)
            
            
               Komisjoni 28. veebruari 2005. aasta määrus (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsusega 90/424/EMÜ, (2) ei hõlma pärast otsuse 90/424/EMÜ muutmist otsusega 2006/53/EÜ (3) enam lindude grippi. Seetõttu on vaja käesolevas otsuses selgesõnaliselt sätestada, et Ühendkuningriigile rahalise toetuse andmine on seotud määrusega (EÜ) nr 349/2005 kehtestatud teatavatest eeskirjadest kinnipidamisega.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ühenduse rahaline toetus
   1.   Ühendkuningriigile võib anda ühenduse rahalist toetust kulude katmiseks, mis nimetatud liikmesriigil tuli kanda seoses meetmetega, mis võeti vastavalt otsuse 90/424/EMÜ artikli 3a lõikele 2 lindude gripi vastu võitlemiseks 2007. aastal.
   2.   Käesolevas otsuses kohaldatakse määruse (EÜ) nr 349/2005 artikleid 2–5, 7 ja 8, artikli 9 lõikeid 2, 3 ja 4 ning artiklit 10 mutatis mutandis.
   Artikkel 2
   Adressaat
   Käesolev otsus on adresseeritud Suurbritannia ja Põhja-Iiri Ühendkuningriigile.
   
      Brüssel, 20. august 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      (2)  ELT L 55, 1.3.2005, lk 12.
   
      (3)  ELT L 29, 2.2.2006, lk 37.